Коми Республикаса Веськöдлан котыр да «Нобель Ойл» кырымалiсны ёртасьöм йылысь артмöдчöм.

«Коми Республикаса ичöт нобелевскöй премия» проектса оргкомитетлöн медводдза заседание вылын документъяс кырымалiсны Коми Республикаса Юралысь Вячеслав Гайзер да «Нобель Ойл» президент Григорий Гуревич. Компания лоас йитöдъяс кутöмын ышöдысьöн енбиа том войтырлы да велöдысьяслы.

Артмöдчöм серти кутасны ышöдны öтувъя удж вылö енбиа том войтырöс да велöдысьясöс «Коми Республикаса ичöт нобелевскöй премия» проект отсöгöн. Матысса кадö Коми Республикаса Веськöдлан котыр индас олöмö пöртысь власьт органöс, кодi кутас кывкутны проект збыльмöдöм вöсна, да кутас сетны та йылысь юöр.

«Талун ми юöртам «Коми Республикаса ичöт нобелевскöй премия» проект заводитчöм йылысь, мый дыр кад чöж вöлi сöмын Усинскын, а тайö восянь сылöн лоас республиканскöй статус. Могыс, мый ми пуктiм тайö проект заводитчöмкöд йитöдын Коми Республикаса йöзöс велöдан министерство водзö, ме чайта, зэв аскадся, – кыскыны миянлысь челядьнымöс да ныв-зонпосниöс велöдчöмö не сöмын лозунгъясöн, а водзö вылö бур аскиалунöн», - висьталiс Вячеслав Гайзер.